Piion

Piion on meson, mis koosneb u- või d-kvargist ja u- või d-antikvargist. Piioneid eksisteerib kolme tüüpi: π+, π– ja π0 (võib ka öelda, et piion on nende kolme osakese ühine nimetus). Piionid on kõige kergemad mesonid. Nad on nukleonidevaheliste tuumajõudude vahendajaks aatomituumas.

Piioni omadused
Piionite spinn on null ja nad koosnevad esimese põlvkonna kvarkidest. U-kvark ja d-antikvark moodustavad π+ piioni, d-kvark ja u-antikvark π– piioni ning π0 võib võrdse tõenäosusega koosneda u-kvargist ja u-antikvargist või d-kvargist ja d-antikvargist. π+ ja π– on laenguga piionid ja π0 on neutraalne piion. Laenguga piionid lagunevad nõrga vastastikmõju kaudu kas müüoniks ja müüonneutriinoks (99,9877% juhtudest)

või elektroniks ja elektronneutriinoks (0,0123% juhtudest)

Ülilühikese elueaga π0 laguneb kaheks gammakvandiks

Järgmises tabelis on piionite põhilised omadused.

 Osake Sümbol  Antiosake  Sisalduvad kvargid Spinn ja Paarsus SeisumassMeV/c2 Eluigas Lagunemisteed LaengugaPiion π+ π–  Pseudoskaalar 139,6 2,60×10−8 μ+ + νμ NeutraalnePiion π0 Osake ise  Pseudoskaalar 135,0 0,84×10−16 2 γ

Kategooria:Osakestefüüsika